Po mojymu Janina Zoch
Moj przyjocielu, kajś teroz jest
Tynskno za tobom pieronym, fest
Łoglondom zdjyncie co łostało mi
Serce mie ścisko i tak mi sie ckli
Na zdjynciu widza jakeś bajtlym boł
W krotkich galotkach wele domu stoł
Lotali my razym po placu tym
Czy te spominki poszły jak dym
Tu przeca twoj Haimat, tukej żes żoł
Tu przeca zawdy żeś przi mie boł
Spomni choć czasym tyn czorny Ślonsk
Niy zapominej że ty tyż żeś stond
W świat żeś wyjechoł i dobrze ci tam
Tu łostawiołeś kupa w sercach ran
I jedyne te zdjyncie, kaj stojisz ty
Co wejrza na nie to fest mi sie ckili
Pośli choć kartka i dej że mi znać
Chyba po latach cie na to stać
Wyciongni zdjynca, łoglondej je
Jak pospominosz uradujesz sie
Chowia już zdjyncie, na kerym żeś boł
I w tle familok we kerym żeś żoł.
- There are no comments yet
szl_Latn szl_Latn szl_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn szl_Latn szl_Latn szl_Latn pol_Latn szl_Latn szl_Latn pol_Latn pol_Latn szl_Latn szl_Latn szl_Latn szl_Latn eng_Latn